Opis: grb-rh

REPUBLIKA HRVATSKA

OPĆINSKI SUD U SESVETAMA

Industrijska cesta 15, Sesvete

Ured predsjednika suda

Broj: 7 Su-648/2024-8

Sesvete, 18. listopada 2024.

OBAVIJEST UZ JAVNI NATJEČAJ

Općinskog suda u Sesvetama broj 7 Su-648/2024 od 16. listopada 2024., objavljen u Narodnim novinama broj 120/2024 od 18. listopada 2024., sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19 - dalje u tekstu: Uredba) obavještavaju se kandidati o opisu poslova i podacima o plaći za radno mjesto:

**VIŠI SUDSKI SAVJETNIK**

**Opis poslova:** sudjeluje u suđenju i ovlašten je samostalno provoditi određene sudske postupke, ocjenjivati dokaze, utvrđivati činjenice, donositi nacrte na temelju kojih sudac donosi odluku, a po ovlaštenju suca ovlašten je objaviti tako donesenu odluku i to u parničnim postupcima u sporovima za isplatu novčane tražbine ili naknadu štete kojima vrijednost predmeta spora ne prelazi 100.000,00 kn, u ovršnim postupcima, u ostavinskim postupcima, u zemljišnoknjižnim postupcima, u prekršajnim postupcima, u izvanparničnim postupcima izuzev postupka oduzimanja poslovne sposobnosti, razvrgnuća suvlasničke zajednice, uređenja međe i postupcima prema Obiteljskom zakonu te o troškovima sudskih postupaka te je ovlašten za postupanje i donošenje odluka u pojedinim postupcima kada je to propisano posebnim zakonima.

**Podaci o plaći:** plaća radnog mjesta za koje se vrši prijem čini umnožak koeficijenta složenosti poslova radnog mjesta i osnovice za izračun plaće, uvećan za 0,5 % za svaku navršenu godinu radnog staža, a sukladno Zakonu o plaćama u državnoj službi i javnim službama (Narodne novine, broj 155/23) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24 i 33/24)

**Sadržaj i način testiranja**: utvrđeni su odredbama članka 11. do 14. Uredbe, a sastoji se od pisane provjere znanja bitnih za obavljanje poslova radnog mjesta i razgovora komisije s kandidatima.

Testiranje kandidata sastoji se od:

* provjera znanja iz postupka stečaja potrošača i ovršnog postupka - pisani test
* razgovora (intervjua) s Komisijom za provedbu javnog natječaja

Pravni izvori za pripremu kandidata za testiranje:

- Zakon o stečaju potrošača (Narodne novine, broj 100/15, 67/18 i 36/22)- www.nn.hr

- Ovršni zakon (Narodne novine, broj 112/12, 25/13, 93/14, 55/16, 73/17, 131/20, 114/22 i 6/24) - www.nn.hr

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA